<classify> Kocha Mkuu wa Stars, Charles Boniface Mkwasa akizungumza Dar es Salaam jana, alisema timu hiyo itaingia kambini Novemba Mosi na itaondoka kwenda Muscat, Oman siku inayofuata kwa kambi kujiandaa na mechi dhidi ya Algeria wiki mbili baadaye.Mchezo huo wa Stars na Algeria utakaofanyika Uwanja wa Taifa, Dar es Salaam Novemba 14 na kurudiana nchini Algeria Novemba 17 mwaka huu ni wa kuwania kufuzu Fainali za Kombe la Dunia zitakazofanyika mwaka 2018 nchini Urusi.Mkwasa alisema Maguri ambaye kabla ya mechi za jana alikuwa anaongoza katika ufun gaji kwenye Ligi Kuu Tanzania Bara akiwa na mabao nane na Busungu anayengara katika kikosi cha Yanga watakuwa miongoni mwa wachezaji 28 watakaokwenda katika kambi hiyo ya siku 10.Kikosi kamili kwa mujibu wa Mkwasa na timu zao katika mabano ni makipa; Aishi Manula Azam FC, Ally Mustafa Barthez Yanga SC na Said Mohammed Mtibwa Sugar.Mabeki ni Shomary Kapombe Azam FC, Juma Abdul, Mwinyi Hajji Mngwali, nahodha Nadir Haroub Cannavaro, Kelvin Yondan Yanga SC, Hassan Kessy, Mohammed Hussein Tshabalala, Hassan Isihaka Simba SC na Salim Mbonde Mtibwa Sugar.Viungo ni Himid Mao, Mudathir Yahya, Salum Abubakar Sure Boy, Frank Domayo Azam FC, Jonas Mkude, Said Ndemla Simba SC na Salum Telela Yanga SC.Washambuliaji ni Mbwana Samatta, Thomas Ulimwengu TP Mazembe, DRC, Mrisho Ngassa Free State Stars, Afrika, Kusini, Farid Mussa, John Bocco Azam FC, Simon Msuva, Malimi Busungu Yanga SC, Elias Maguri Stand United na Ibrahim Hajib Simba SC.  <topic>: MICHEZO 